ҰБТ: Бейнетрансляция өшіп қалған аудитория түлектері тестілеуді қайта тапсырады
DATE: 07:16, 25 Маусым 2020 | GMT +5
TITLE: ҰБТ: Бейнетрансляция өшіп қалған аудитория түлектері тестілеуді қайта тапсырады
URL: https://kaz.inform.kz/news/ubt-beynetranslyaciya-oship-kalgan-auditoriya-tulekteri-testileudi-kayta-tapsyrady_a3665708/
META: DATE: 07:16, 25 Маусым 2020 | GMT +5
TOTAL WORDS: 188
AUTHOR(S):
TEXT: «ҰБТ-ның төртінші күні 77 тестілеу пунктінде 12 581 адам қатысады деп жоспарланды. Оның 96%-ы тест тапсырды. Ережені 136 адам бұзған, бұл көрсеткіш - үшінші лектің қорытындысымен салыстырғанда әлдеқайда төмен. Тоғыз түлектің қызуы көтерілді, олар ҰБТ-ны басқа күні тапсыра алады», - деп хабарлады министрліктің баспасөз қызметі. Сонымен бірге, емтиханды өткізу процесін бақылаудың нашар болуына байланысты білім саласындағы сапаны қамтамасыз ету бойынша аумақтық департаменттер мен Арнайы бақылау тобы өкілдерінің ұсынысымен екі аймақтағы мемлекеттік комиссия құрамынан 20 адам шығарылды. «Мемлекеттік комиссиялардың жаңа мүшелері ретінде қоғам қайраткерлері, облыстың белсенді мұғалімдері, БАҚ және үкіметтік емес ұйымдардың өкілдері бекітілді. Сондай-ақ тестілеу өткізу пунктеріндегі бақылауды күшейту мақсатында ҰБТ өткізуде сын-қатер мүмкін өңірлерге Ұлттық тестілеу орталығының өкілдері жіберіледі», - дейді министрлік. Түркістан облысында орналасқан екі пунктіде және Шығыс Қазақстан облысындағы екі пунктіде ұялы байланыс сигналдарын тежеуіштердің істен шығуына және бейнетрансляцияның өшуіне байланысты емтихандар басқа күнге ауыстырылды. ҚР БҒМ Ұлттық тестілеу орталығы директорының орынбасары Наужан Дидарбекованың мәлімдеуінше, бұл пунктерде талапкерлер 27 маусым және 2 шілде күндері тестілеуді тапсыру мүмкіндігіне ие болады және білім беру гранттарын тағайындау конкурсына қатыса алады. Естеріңізге салайық, биыл мектеп бітірушілер мемлекеттік емтихандарды тапсырудан босатылды, талапкерлерге калькулятор пайдалануға рұқсат берілді, сондай-ақ тестілеу уақыты ұзартылды
